text: Eva Kjer Hansen anklaget for at vildlede Folketinget
  14 februar 2016 kl. 18.04
  Miljøminister Eva Kjer Hansen bliver nu anklaget for at vildlede Folketinget. De fem partier i rød blok truer med at forsøge at vælte ministeren.
  De fem partier i opposition har indkaldt Eva Kjer Hansen til et hastesamråd i Folketingets miljø- og fødeudvalg. Det har de fordi, de ikke kan forstå de beregninger, der ligger til grund for regeringens miljøpakke. Partierne mener, at ministeren har manipuleret med forskeres tal i en rapport - og at miljøpakken på den måde kommer til at fremstå mere miljøvenlig end, der er dækning for.
  Partierne anklager blandt andet ministeren for at have "vildledt" Folketinget, og flere af partierne er klar til at kræve minsteren fjernet, hvis ikke de får en ordentlig forklaring.
  